Leon Štukelj
<s>Leon Štukelj (Novo Mesto, 12. novembar 1898 — Maribor, 8. novembar 1999) je bio jugoslovenski gimnastičar slovenačkog porekla, osvajač prve zlatne olimpijske medalje za Jugoslaviju.</s>

<s>Štukelj se rodio u Novom Mestu, tada Austrougarska, danas Slovenija.</s><s>Gimnastikom je počeo da se bavi veoma rano zahvaljujući jačanju sokolskog pokreta u Sloveniji, a već na Svetskom prvenstvu u Ljubljani 1922. godine pokazao je svoj gimnastički talenat osvojivši sedmo mesto, iako se u to vreme kao i ostali članovi Sokola bavio i drugim sportovima.</s><s>Leon Štukelj je bio i odličan atletičar i plivač.</s>

<s>Nastupio je na sedam velikih takmičenja i ukupno osvojio 20 medalja: 8 zlatnih, 6 srebrnih i 6 bronzanih.</s><s>Samo na olimpijskim igrama osvojio je 6 medalja: dve zlatne na Olimpijskim igrama u Parizu 1924, zlato i dve bronze na Olimpijskim igrama u Amsterdamu 1928 i srebro na Olimpijskim igrama u Berlinu 1936. i tako postao najuspešniji je reprezentativac Jugoslavije na Olimpijskim igrama.</s><s>Njegova zbirka medalja bi sigurno bila još brojnija da je Kraljevina Jugoslavija učestvovala na Olimpijskim igrama u Los Anđelesu 1932.</s>

<s>Godine 1927. završio je studije prava.</s><s>Po završetku sportske karijere postao je sudija najpre u Novom mestu, a zatim u Lenartu i Mariboru, gde je živeo do kraja života.</s>

<s>Devedesetih godina 20. veka bio je najstariji živi olimpijski pobednik (dobitnika zlatne medalje).</s><s>Zbog toga bio je specijalni gost na Svečanom otvaranju Olimpijskim igrama u Atlanti 1996.</s><s>Na njegov 100. rođendan organizovana je velika proslava u njegovom rodnom Novom mestu.</s>

<s>Sve do smrti četiri dana pred 101. rođendan svakodnevno je vežbao kod kuće.</s><s>Umro je u Mariboru od srčanog udara.</s>

<s>U znak zahvalnosti i sećanja, sportske dvorane u Novom Mestu i Mariboru nose njegovo ime.</s>

<s>Svi rezultati Leona Štukelja na OI</s>

<s>Sastavi reprezentacija sa kojima je Leon Štukelj osvajao medalje u ekipnom višeboju 
Olimpijske igre 1928. bronza</s>

<s>Leon Štukelj, Josip Primožič, Anton Malej, Edvard Antosijevič, Dragutin Ciotti, Stane Derganc, Boris Gregorka, Janez Porenta,</s>

<s>Svetsko prvenstvo 1922. srebro</s>

<s>Leon Štukelj, Slavko Hlastan, Stane Derganc, Stane Vidmar, Petar Sumi, Vladimir Simončič</s>

<s>Svetsko prvenstvo 1926. srebro</s>

<s>Leon Štukelj, Josip Primožič, Stane Derganc, Stane Vidmar, Mihael Osvald, Petar Sumi, Srečko Sršen, Oton Župan</s>

<s>Svetsko prvenstvo 1930. bronza</s>

<s>Leon Štukelj, Josip Primožič, Anton Malej, Boris Gregorka, Rafael Ban, Petar Sumi, Neli Župančič, Stane Žilić</s>

<s>Spoljašnje veze 
http://www.oks.org.rs/</s>

<s>Jugoslavenski gimnastičari
Jugoslavenski olimpijci
Olimpijski pobjednici u gimnastici
Osvajači olimpijskih medalja u gimnastici</s>

